**4. számú melléklet**

**A beérkezett képviselői fejlesztési javaslatok tételes listája a szakmai megjegyzéssel kiegészítve**

* **Az ITP-hez illeszkedő javaslatok**

A következőkben felsorolt fejlesztési javaslatok Szombathely Megyei Jogú Város Integrált Területi Programjának 2.0 változatában nevesítve szerepelnek, illetve az ITP-hez illeszthetők. Az ITP fejlesztési elemeinek egyes projektjei a vonatkozó pályázati felhívások megjelenését követően, a későbbiekben kerülhetnek nevesítésre Szombathely Megyei Jogú Város Közgyűlésének döntése szerint. A 272/2014. (XI.5.) Korm. rendelet alapján továbbá az ITP évente felülvizsgálatra kerül, amely során önkormányzatunk kérheti a program módosítását. A módosítás során, Szombathely Megyei Jogú Város Közgyűlésének ez irányú döntése esetén az egyes átfogó fejlesztési elemek módosítására is lehetőség van, a forrásfelhasználás és a szakmai előrehaladás függvényében.

|  |  |
| --- | --- |
| **FEJLESZTÉSI ELKÉPZELÉS** | **SZAKMAI MEGJEGYZÉS** |
| **KÖZÚTFEJLESZTÉSEK** | |
| Bogáti út összekötése a 86-os úttal | A fejlesztések az ITP „Gazdaságfejlesztési célú új közúthálózati elemek" elnevezésű fejlesztési elképzeléséhez illeszkednek, azonban az egyes konkrét pályázati felhívások részletes feltételrendszere jelenleg még nem ismert, így jelen információk birtokában nem határozható meg, hogy az útszakaszok megépítésére irányuló projektek egy jövőbeli pályázat-elbírálási folyamatban gazdaságfejlesztési célú közúthálózati elemnek minősülnek-e. |
| A Ferenczy István utca meghosszabbításával a Szent Gellért utca és a Jáki út összekötése |
| Márton Áron utca burkolatrekonstrukciója |
| Henger utca/ Puskás Tivadar utca kikötése a körgyűrűre |
| Új híd építése az Aranypatakon |
| Körforgalom kiépítése a Horváth Boldizsár körút - Paragvári u. - Bartók Béla körút kereszteződésében | A fejlesztési javaslat a fentiekben ismertetett módon akcióterületi szemléletben, komplex projekt keretében lehet támogatható. A fejlesztés az ITP „Gazdaságfejlesztési célú új közúthálózati elemek" elnevezésű fejlesztési elképzeléséhez is illeszkedik, azonban az egyes konkrét pályázati felhívások részletes feltételrendszere jelenleg még nem ismert, így jelen információk birtokában nem határozható meg, hogy az útszakasz megépítésére irányuló projekt egy jövőbeli pályázat-elbírálási folyamatban gazdaságfejlesztési célú közúthálózati elemnek minősül-e. |

|  |  |
| --- | --- |
| **KERÉKPÁRUTAK** | |
| Kerékpárút (Szőlős, Gyöngyöshermán, Szentkirály, Zarkaháza, Bogát) | A javaslatok az ITP „Belterületi hivatásforgalmi kerékpárút-hálózat és –szolgáltatások fejlesztése" és „Szombathely külterületi és várostérségi turisztikai- és hivatásforgalmi kerékpárút-hálózatának fejlesztése" elnevezésű fejlesztési elképzeléseihez illeszkednek. |
| Perintparti sétány hiányzó kerékpárút-szakaszának kiépítése és teljes járdafelújítás |
| Jáki úti temető városi kerékpár-hálózatba történő becsatlakoztatása |
| Városi kerékpárutak korszerű bővítése |
| Kerékpárút kiépítése a Zanati városrészig |
| Gyöngyösparti sétány továbbfejlesztése (kerékpárút, zöldfelület) |
| Északi iparterület kerékpáros megközelíthetősége |
| Déli kerékpárút |
| **KÖZLEKEDÉSFEJLESZTÉSI CÉLÚ KISLÉPTÉKŰ JAVASLATOK** | |
| Gábor Áron utca teljes járdafelújítása | A fejlesztések akcióterületi szemléletben, komplex projekt keretében lehetnek támogathatóak. Amennyiben a Közgyűlés az érintett területet fejlesztendő akcióterületként jelöli ki, úgy a TOP 6.4 „Fenntartható városi közlekedés-fejlesztés" intézkedéseken belül a javaslatok jelentős része elviekben finanszírozható, azonban fontos megjegyezni, hogy önállóan, szigetszerűen egy-egy járdaszakasz, buszmegálló, gyalogátkelő, parkoló nem elégséges ahhoz, hogy egy önálló pályázat támogatható műszaki tartalma lehessen.  A fejlesztések akcióterületi szemléletben, komplex projekt keretében lehetnek támogathatóak. Amennyiben a Közgyűlés az érintett területet fejlesztendő akcióterületként jelöli ki, úgy a TOP 6.4 „Fenntartható városi közlekedés-fejlesztés" intézkedéseken belül a javaslatok jelentős része elviekben finanszírozható, azonban fontos megjegyezni, hogy önállóan, szigetszerűen egy-egy járdaszakasz, buszmegálló, gyalogátkelő, parkoló nem elégséges ahhoz, hogy egy önálló pályázat támogatható műszaki tartalma lehessen. |
| Parkolók szilárd burkolattal való ellátása (Gábor Áron utca, Jászai Mari utca) |
| 13. sz. körzet buszváróinak fedetté tétele |
| Új parkoló kialakítása a Szent Gellért u. 62-vel szemben, régi parkolók felfestése |
| Parkoló kialakítása a Perintparti sétány 14. és Rohonci 37-39. közötti területen, a volt Távhő-épület helyén |
| Társasház belső járdájának komplett felújítása (Pázmány Péter körút 42-52. és 54-64.) |
| Parkoló kialakítása a Pázmány Péter körút 23. szám alatti társasház mellett |
| Gyalogátkelőhely a Hunyadi úton a LIDL áruház mellett |
| Parkolók létesítés, bővítése a Derkovits lakótelepen |
| Járdafelújítás a Derkovits lakótelepen |
| Buszmegálló a Szűrcsapó u. 24. előtt |
| Dozmat, Bárdos, Komlósi utcák burkolatának és járdáinak felújítása |
| Ernuszt Kelemen utcai járda felújítása |
| Gyalogátkelő kialakítása a Jókai utcában (a park mentén) |
| Járdák aszfaltozása a Tarcsa, Vereczkei, Vörösvár, Bezerédi, Irottkő, Markusovszky, Hübner, Késmárk, Domonkos utcákban, Horváth Boldizsár körúton, Kórházközben |
| Késmárk utca útburkolatának szilárdítása |
| Zanati városrész útfelújítása |
| Külső-Zanati u. és temető közti útszakasz szilárd burkolattal való ellátása, temetőnél parkolók kialakítása |
| Járdafelújítások az Acél, Alkotás, Csillag utcákban és a Vépi úton a volt Húsipar területétől, Vízmű telephely után megszűnő járda kiépítése |
| Parkolóhely-bővítés a Nyitra Utcai Általános Iskolánál |
| Buszmegálló kialakítása a Szent Márton templomhoz érkezőknek |
| **VÁROSFEJLESZTÉSI CÉLÚ KISLÉPTÉKŰ BEAVATKOZÁSOK** | |
| Játszótér az Oroszlán és Vadász utcák kereszteződésében | A fejlesztések akcióterületi szemléletben, komplex projekt keretében lehetnek támogathatóak. Amennyiben a Közgyűlés az érintett területet fejlesztendő akcióterületként jelöli ki, úgy a TOP 6.3 „Gazdaság-élénkítő és népesség-megtartó városfejlesztés" intézkedéseken belül a javaslatok jelentős része elviekben finanszírozható, azonban fontos megjegyezni, hogy önállóan, szigetszerűen egy-egy közterület-rész, kutyafuttató, játszótéri eszköz nem elégséges ahhoz, hogy egy önálló pályázat támogatható műszaki tartalma lehessen. |
| Jászai Mari utca és Károly Róbert út közti garázssor újraaszfaltozása, csapadékvíz-elvezetése, térvilágítás |
| Új EU-konform játszótér kialakítása, meglévő játszóterek folyamatos karbantartása, régi kutyafuttató bekerítése, labdafogó hálók cseréje a 13. választókerületben |
| Focipálya felújítása a Pázmány Péter körút 11. mögött |
| Közösségi tér kialakítása (Pázmány Péter körút 28. társasház, Posta, Coop üzlet, Mari ABC előtti térrészen) |
| Mikes Kelemen utcai zöldfelület-fejlesztés (tornapálya, teniszpálya, kutyafuttató megújítása közterületeken) |
| Kutyaillemhelyek telepítése a Barátság utcai játszótér és a kutyafuttató környékén |
| Új játszótér kialakítása a Kenyérvíz utca közelében |
| Közterületi parkok felújítása a Paragvári, Szűrcsapó, Szabó Miklós, Bem József utcai tömb között |
| Közösségi tér kialakítása a Váci iskola előtt |
| Idősek parkja, játszótér kialakítása a Derkovitson |
| Parkok, játszóterek fejlesztése a Bolyai János, Dr. Szabolcs Zoltán, Paragvári utcákban, Tószer téren |
| **Domus üzletház és környezete felújítása, parkolók** | Az ingatlan részben magántulajdonban van, ezért az ITP-ben önálló projektként nem szerepelhet, de egyes közfunkciók esetleges betelepítésével (pl. önkormányzati, egészségügyi, szociális) az üzletház egyes részeinek megújítása a közfunkciókhoz kapcsolódóan finanszírozható az ITP keretén belül. Az üzletházat körülvevő közterületek (utcák, terek, parkolók) fejlesztése az előző pontokban leírtak szerint lehetséges. |
| **P+R parkoló létesítése a Rumi út mellett** | A fejlesztés az ITP „P+R parkolók fejlesztése” elnevezésű fejlesztési elképzeléséhez illeszkedik. |
| **KISZ-Százhold Lakótelep teljes csapadékvíz-elvezetése** | A fejlesztések az ITP „Szombathely bel- és csapadékvíz-védelmi fejlesztése” elnevezésű fejlesztési elképzeléséhez illeszkednek. |
| **Petőfi telep csapadékvíz- és belvíz-elvezetése** |
| **Csapadékvíz-elvezetés a Tarcsa, Vereczkei, Vörösvár utcákban** |
| **Vásárcsarnok felújítása és környezetének rehabilitációja** | Az ITP-ben önálló fejlesztési elképzelésként szerepel  „A szombathelyi vásárcsarnok fejlesztése a helyi termékek piacra juttatása érdekében" címmel. |
| **Quirinus sétány továbbfejlesztése** | A fejlesztés az ITP „Szombathely térségi jelentőségű turisztikai vonzerejének fejlesztése" elnevezésű fejlesztési elképzeléséhez illeszkedik. |
| **Történelmi sétaút kialakítása** | A fejlesztés az ITP „Városrehabilitációs mintaprojekt" elnevezésű fejlesztési elképzeléséhez illeszkedik. |
| **Belvárosi tömbbelsők felújítása (pl. Kőszegi utcai tömbbelső)** | A fejlesztés az ITP „Zöldfelületi rendszer fejlesztése" és „Forgalomcsillapítási és közlekedésbiztonsági feltételek javítása, parkolóhelyek létesítése" elnevezésű fejlesztési elképzeléseihez illeszkedhet. |
| **Perint revitalizációja** | A fejlesztési egyes elemei az ITP „Zöldfelületi rendszer fejlesztése" elnevezésű fejlesztési elképzeléseihez illeszkedhetnek, azonban komplex projektként a Környezeti és Energiahatékonysági Operatív Program nyújthat finanszírozást. A projekt megvalósításának előfeltétele a dozmati víztározó megépítése, amelynek támogatására az ITP keretében nem, azonban a KEHOP forrásaiból lehetőség nyílhat, a Nyugat-dunántúli Vízügyi Igazgatóság mint kedvezményezett megvalósításában. |
| **Szent Márton Terv kibővítése a vasút irányába** | A vasútállomás környezetének fejlesztése az intemodális csomópont keretében történhet. |
| **Vadvirág Óvoda fejlesztése** | A javaslat az ITP „Óvoda, bölcsőde fejlesztés Szombathelyen" elnevezésű fejlesztési elképzeléséhez illeszkedik. |
| **Micimackó Óvoda fejlesztése** |
| **Nyitra Utcai Általános Iskola energiahatékonysági célú fejlesztése** | A javaslatok az ITP „Közigazgatási létesítmények fejlesztése, Önkormányzati tulajdonú épületek energiahatékonysági célú felújítása" elnevezésű fejlesztési elképzeléséhez illeszkednek. |
| **Váci Mihály Általános Iskola homlokzatának felújítása** |
| **Szent-Györgyi iskola épületének hasznosítása** | Funkcióval rendelkező önkormányzati tulajdonú épületek fejlesztése az ITP „Közigazgatási létesítmények fejlesztése, Önkormányzati tulajdonú épületek energiahatékonysági célú felújítása" elnevezésű fejlesztési elképzeléséhez illeszkednek, azonban használaton kívüli épületek fejlesztése kizárólag akkor tud megvalósulni, ha az épülethasznosítás és jövőbeli funkciója a TOP támogatási területekhez illeszkedik. |
| **11-es Huszár úti laktanya hasznos beépítése** | Funkcióval rendelkező önkormányzati tulajdonú épületek fejlesztése az ITP „Közigazgatási létesítmények fejlesztése, Önkormányzati tulajdonú épületek energiahatékonysági célú felújítása" elnevezésű fejlesztési elképzeléséhez illeszkednek, azonban használaton kívüli épületek fejlesztése kizárólag akkor tud megvalósulni, ha az épülethasznosítás és jövőbeli funkciója a TOP támogatási területekhez illeszkedik. |
| **Városi kamerarendszer bővítése** | A fejlesztési javaslat szociális akcióterületi szemléletben, komplex projekt keretében lehet támogatható, amennyiben a komplex projekt szociális, társadalmi szempontból leszakadó városrész felzárkóztatására irányul. Önálló, pontszerű fejlesztésként a javaslat az ITP keretében nem finanszírozható. |
| **Komplementer Medicina Kórház kialakítása** | A fejlesztési elképzelés bizonyos elemei az ITP „Egészségügyi alapellátás fejlesztése" elnevezésű fejlesztési elképzeléséhez illeszthetők, amelynek keretében egy egészségügyi alapellátó központ kialakítása tervezett a volt városi strand területén. Bizonyos elemek esetében annak vizsgálata szükséges, hogy azokat önkormányzati saját forrásból vagy magántőke bevonás ösztönzésével lehet-e megvalósítani. |
| **Váci orvosi rendelő felújítása** | A fejlesztés ITP „Egészségügyi alapellátás fejlesztése" elnevezésű fejlesztési elképzeléséhez illeszkedik. |

* **A TOP keretében nem támogatható, így az ITP-hez nem illeszthető javaslatok**

A következő fejlesztési elképzelések a Terület- és Településfejlesztési Operatív Program által részben vagy egészében nem támogatható tevékenységeket tartalmaznak, ezért az ITP keretében nem finanszírozhatóak, abba nem építhetőek be. A javaslatok egy része olyan elképzeléseket tartalmaz, amelyek egyéb, az Európai Unió társfinanszírozásával megvalósított programokból a jövőben támogathatóak lehetnek. A javaslatok egy része azonban a különböző ágazati operatív programok jelenlegi állása alapján európai uniós forrásból nem finanszírozható, de az egyes konkrét pályázati felhívások részletes feltételrendszere jelenleg még nem ismert.

|  |  |
| --- | --- |
| **FEJLESZTÉSI ELKÉPZELÉS** | **SZAKMAI MEGJEGYZÉS** |
| **Derkovits Gyula Általános Iskolában tornaterem építése** | Az iskolák tornatermének támogatására a Klebelsberg Intézményfenntartó Központ nyújthat be pályázatot az Emberi Erőforrás Fejlesztési Operatív Program keretében. |
|
| **Belvárosi közvilágítás fejlesztése** | Közvilágítás a TOP-ból nem támogatható, így az ITP projektjeinek nem lehet része. Az ITP járulékos fejlesztései között a városi közvilágítás megújítása fejlesztési igényként szerepel, KEHOP forrás megjelölésével. |
| **Kárpáti Kelemen utcai közvilágítás megújítása** |
| **Közvilágítás fejlesztése a déli városrészen** |
| **LATEX területének hasznos beépítése** | A terület magántulajdonban van, így fejlesztése önkormányzati kedvezményezettként, európai uniós forrásból a TOP keretében nem lehetséges. |
| **Volt Liceum homlokzatának felújítása** | A TOP keretében az önkormányzati tulajdonú épületek fejlesztésére van lehetőség. |
| **Kőszeg-Szombathely-Oberwart vasútvonal** | A vasútvonalak ösztönzése ugyan városi feladat is, azonban azok megépítése, valamint az esetleges projektben kedvezményezetti szerep betöltése a GYSEV/ÖBB vasúttársaság feladata lehet. |
| **Teljes közműcsere önkormányzati közműberuházások esetén** | Az ITP keretében közműcsere önállóan nem támogatható. |
| **Szent Gellért u. és Körmendi út kereszteződésénél, a volt Citroen előtti kerékpárút** | A fejlesztés a 2007-2013 időszakban támogatott, megvalósítás alatt lévő kerékpárút-fejlesztési projekt keretében megvalósul. |